

הכנסת

כ"ח בתשרי התשע"ו

11 באוקטובר, 2015

**1114**

לכבוד

יו"ר הכנסת, ח"כ יולי יואל אדלשטיין

אדוני היושב ראש,

אבקש להעלות על סדר יומה של הכנסת הצעה דיון מהיר בנושא:

אי יישום החלטת ממשלה בנושא הפחתת הנטל הרגולטורי

דברי הסבר:

בתאריך 25.12.2014 התקבלה החלטת ממשלה מספר 4027 שבה הוחלט על הקמצ צוות אשר ימליץ המלצות בעניין ייעול מנגנוני רגולציה בישראל זאת בעקבות המלצות ועדת טרכטנברג בנושא.  
בתאריך 22.10.2014 התקבלה החלטת ממשלה 2118, שעניינה "הפחתת הנטל הרגולטרי"  
בתכנית שהוכנה בנושא על ידי משרד רוה"מ נכתב כי :"על הממשלה מוטלת האחריות לוודא כי הרגולוציה מבטאת איזון נכון בין התרבות במשק לבין יצירה ושמירה של מרחב הפעילות החופשית של אזרחים ועסקים. ככל שהרגולציה אינה אינה מאוזנת היא עשויה להטיל על המשק עלויות שאינן הכרחיות לטובת הגנה על האינטרס הציבורי".  
בהחלטת ממשלה זו נקבע כי משרדי הממשלה יכינו עד מרץ 2015 תכנית חומש להפחתת 25% מעלות הבירוקרטיה וכי מספר רגולטורים יהיו מחוייבים לבצע תכנית עד לתאריך 31.03.2015, בפועל, אף משרד לא פרסם תכנית וחלקם אף לא החלו בהליך של דו שיח עם המגזר העסקי.  
מדובר בהחלטה בעלת משמעות רבה הן למגזר העסקי והן לציבור הרחב על רקע המשמעויות הכלכליות של הנטל הרגולטורי.  
העודף הרגלטורי המצוי בישראל מגולם בין השאר במחירים לצרכן והפחתתו צפויה להביא לירידה ביוקר המחייה. לאור נתונים אלו ישנו צורך לקיים דיון דחוף בנושא זה בועדת הכלכלה

בכבוד רב,

חבר הכנסת דוד ביטן